EkBass/fiwiki-20250220-pages-articles huggingface dataset:
Perth-luokka (hävittäjä)

Perth-luokka oli Yhdysvaltain laivaston Charles F. Adams -luokkaan pohjautuneen kolmen aluksen muodostama Australian laivaston ohjushävittäjäluokka. Alukset tilattiin Yhdysvalloista Defoe Shipbuilding Companyltä vuosina 1962–1963, ja ne olivat Australian laivaston ensimmäiset ohjuksin varustetut sotalaivat ja samalla laivaston ensimmäiset yhdysvaltalaiseen suunnitteluun perustuneet alukset. == Alukset == Alukset osallistuivat Vietnamin sotaan ja HMAS Brisbane lisäksi Persianlahden sotaan. Alukset poistettiin palveluksesta vuosina 1999–2001, ja ne upotettiin sukelluskohteiksi . Perth-luokan hävittäjätGardiner 1995, s. 17. Nimi Telakka Kölinlasku Vesille Valmis Kohtalo HMAS Perth Defoe Shipbuilding Company, Bay City, Michigan 21. syyskuuta 1962 28. syyskuuta 1963 17. heinäkuuta 1965 palveluksesta 1999 upotettu sukelluskohteeksi HMAS Hobart Defoe 26. lokakuuta 1962 9. tammikuuta 1964 18. joulukuuta 1965 palveluksesta 2000 upotettu sukelluskohteeksi HMAS Brisbane Defoe 15. helmikuuta 1965 5. toukokuuta 1966 16. joulukuuta 1967 palveluksesta 2001 upotettu sukelluskohteeksi == Lähteet == * === Viitteet === *
Hörtsö

Hörtsö (Axyris amaranthoides) on revonhäntäkasveihin (Amaranthaceae) kuuluva kasvilaji. == Ulkonäkö ja koko == Yksivuotinen hörtsö kasvaa 30–80 cm korkeaksi. Kasvin varsi on pysty, tähtikarvainen ja etenkin yläosasta haarova. Kukalliset haarat ovat pitkälti lehdettömiä, latvaosasta pienilehtisiä. Kierteisesti olevat lehdet ovat lyhytruotisia ja 4–10 cm pitkiä. Lehtilapa on kapeanpuikea, ehytlaitainen tai joskus alimmissa lehdissä hampainen, päältä vihreä ja kalju sekä alta ruskehtava ja tähtikarvainen. Kukinnot ovat lyhyitä tähkiä. Kukat ovat yksineuvoisia ja lehtihankaisia. Kukan kehä on kolme- tai harvoin neli- tai viisilehtinen. Hedekukat ovat tähkänä varren latvassa ja haarojen päissä olevien emikukkatähkien kärjessä. Heteitä on 3–5 kappaletta. Suomessa hörtsö kukkii elo-syyskuussa. Hedelmä on ruskea pähkylä, joka sijaitsee kahden tyvestään yhteenkasvaneen siiven välissä. Suomessa pähkylät eivät tavallisesti ehdi kehittymään.Retkeilykasvio 1998, s. 135.Suuri Pohjolan kasvio 2005, s. 120. == Levinneisyys == Alun perin hörtsö on kotoisin Aasiasta, Venäjältä ja Kaakkois-Euroopasta. Suomessa hörtsö on harvinainen uustulokas, jota on tavatta Etelä- ja Kaakkois-Suomessa, Pohjanlahden rannikkokaupungeissa sekä Koillis-Lapissa. == Elinympäristö == Suomessa hörtsö on tulokaslaji, jota on tavattu myllyillä, kaatopaikoilla ja tienvarsilla. == Käyttö == Hörtsö sopii myös ihmisravinnoksi. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). ISBN 951-31-2924-1 === Viitteet === == Aiheesta muualla == * Kasviatlas 2020: Hörtsön (Axyris amaranthoides) levinneisyys Suomessa. * ITIS: Axyris amaranthoides * United States Department of Agriculture (USDA): Axyris amaranthoides * Flora of China: Axyris amaranthoides Luokka:Revonhäntäkasvit
Évros

Évros () eli Maritsa (), eli Meriç (), antiikin Hebros (), on joki, joka virtaa Bulgariassa sekä Traakiassa Kreikan ja Turkin rajalla. Sen pituus on noin 550 kilometriä. Joki saa alkunsa Rila-vuoristosta Bulgariassa ja se laskee Traakianmereen Egeanmeren koillisosassa noin 14,5 kilometriä itään Alexandroúpolista. Évros on Balkanin niemimaan toiseksi pisin joki Tonavan jälkeen. == Maantiede == Bulgarian puolella Évros virtaa noin 321 kilometrin matkan. Joki virtaa Balkanvuorten ja Rodópivuorten välistä, ohittaen Plovdivin ja Parvomayn kaupungit. Kreikassa joki kulkee lähteestä riippuen noin 204–218 kilometriä, mikä tekee siitä maan neljänneksi pisimmän joen. Tästä joki toimii Kreikan ja Bulgarian rajajokena noin 15 kilometrin matkan ja Kreikan ja Turkin rajajokena noin 203 kilometrin matkan. Siirtyessään Kreikan ja Turkin rajajoeksi se ohittaa Edirnen kaupungin, ja virtaa yksin Turkin puolella noin 11 kilometrin matkan. Joki laskee Egeanmereen kuuluvaan Traakianmereen muodostaen Kreikan puolelle leveimmillään 12-kilometrisen, 188 neliökilometrin alueen käsittävän suistoalueen. Suistoalue muodostaa Évroksen suiston kansallispuiston. Évroksen sivujokia ovat muun muassa Mechka, Kayaliyka, Arda, Tundzha ja Erginis. Évroksen valuma-alue on sivujoet mukaan lukien noin 53 000 neliökilometriä, josta Bulgarian puolella noin 34 265 neliökilometriä, Turkin puolella noin 14 650 neliökilometriä ja Kreikan puolella noin 3 685 neliökilometriä. Joki virtaa suhteellisen rauhallisesti pienistä korkeuseroista johtuen. Kreikan Évroksen alueyksikkö on saanut nimensä joesta. == Historia == Évros-joki on nimetty Traakian kuninkaan Kassandroksen pojan Hebroksen mukaan. Antiikin aikana joki tunnettiin myös nimellä Rhombos. Kreikkalaisessa mytologiassa joki oli paikka, johon mainadit heittivät kappaleiksi repimänsä Orfeuksen pään. Vuonna 1371 Evros oli osmanien ja serbien välillä käydyn Maritsan taistelun näyttämönä. 2000-luvulla Évros-joen alue on ollut yksi Euroopan unionin suurimmista laittoman maahantulon reiteistä. Esimerkiksi vuonna 2010 yli 33 000 ihmistä ylitti rajajoen laittomasti. Kreikka on rakentanut 12,5 km pitkälle maarajaosuudelle aidan vaikeuttaakseen laittomien rajanylittäjien pääsyä maahan. == Lähteet == == Aiheesta muualla == Luokka:Bulgarian ja Kreikan raja Luokka:Bulgarian joet Luokka:Évros (alueyksikkö) Luokka:Kreikan ja Turkin raja Luokka:Kreikan joet Luokka:Turkin joet * Luokka:Rajajoet
Bmibaby

Bmibaby oli brittiläinen halpalentoyhtiö. Se toimi vuosina 2002–2012. Se oli BMI:n tytäryhtiö. Se perustettiin vuonna 2002 kilpailemaan silloin kasvavilla markkinoilla lyhyiden matkojen halpalennoista. Se tuotti kuitenkin noin sata miljoonaa puntaa tappiota. Yhtiö toimi keskisen Englannin Midlandsin lentokentillä. Vuonna 2012 Lufthansa myi sen British Airwaysille. Toukokuussa 2012 sen omistaja IAG ilmoitti, että yhtiö lopettaa lentotoiminnan syyskuussa 2012. Emoyhtiö myytiin British Airwaysille, johon sen toiminnot sulautettiin, mutta bmibaby ei kiinnostanut ostajaa. == Lähteet == == Aiheesta muualla == Luokka:Halpalentoyhtiöt Luokka:Entiset brittiläiset lentoyhtiöt
Al-Salehin moskeija

Al-Salehin moskeija () on Sana'assa, Jemenissä sijaitseva moskeija. Se rakennettiin presidentti Ali Abdullah Salehille ja avattiin vuonna 2008. Sen pääsalin pinta-ala on 13 596 neliömetriä ja koko moskeijakompleksin 27 300 neliömetriä. Moskeijassa on kuusi minareettia, joista jokainen yltää sadan metrin korkeuteen. Al-Salehin moskeija oli valmistuessaan Jemenin suurin rakennus. == Lähteet == == Aiheesta muualla == Luokka:Jemenin rakennukset ja rakennelmat Luokka:Uskonto Jemenissä Luokka:Moskeijat Luokka:Sanaa
Physicist

Physicist on kanadalaisen muusikon Devin Townsendin neljäs sooloalbumi. Se on julkaistu vuonna 2000 Townsendin oman levy-yhtiön HevyDevy Recordsin kautta. Physicist sai hyviä arvosteluja, mutta sitä pidetään yleisesti Townsendin uran huonoimpana. Townsend itse pitää itse albumia huonoimpanaan. Townsend ei ollut tyytyväinen mm. levyn miksaukseen. Levyn neljännestä kappaleesta, Kingdomista tehtiin uusi versio Devin Townsend Projectin Epicloud-levylle vuonna 2012. == Kappaleet == Kaikki kappaleet kirjoittanut Devin Townsend, ellei toisin mainittu. # # # # # # # # # # # == Kokoonpano == * Devin Townsend – laulu, kitara, kosketinsoitin * Jed Simon – kitara * Byron Stroud – basso * Gene Hoglan – rummut ;Taustalaulajat * Chris Valagao * Marina Reid * Sharon Parker * Teresa Duke == Arvostelut == * Sputnik Music: http://www.sputnikmusic.com/review/12990/Devin-Townsend-Physicist/ * Blistering.com: positiivinenhttp://www.blistering.com/fastpage/fpengine.php/link/1/templateid/111/tempidx/4/menuid/2 == Lähteet == == Aiheesta muualla == * * Luokka:Devin Townsendin albumit Luokka:Vuoden 2000 albumit
The New Black

The New Black on Strapping Young Ladin viides ja viimeiseksi jäänyt studioalbumi, joka julkaistiin 11. heinäkuuta 2006. Albumia myytiin ensimmäisen viikon aikana yli 4 000 kappaletta, ja se sijoittui Billboardin top 200 -listan sijalle 200. == Kappaleet == # # # # # # # # # # # == Kokoonpano == * Devin Townsend – laulu, kitara, tuotanto * Jed Simon – kitara, taustalaulu * Gene Hoglan – rummut, lyömäsoittimet * Byron Stroud – basso, taustalaulu * Will Campagna – kosketinsoitin, taustalaulu * Cam Kroetsch (The Almighty Punchdrunk) – laulu kappaleessa "You Suck" * Oderus Urungus (GWAR) – laulu kappaleessa "Far Beyond Metal" * Bif Naked – laulu kappaleessa "Fucker" * Chris Valagao (Zimmers Hole) – taustalaulu * Shaun Thingvold – äänittäjä * Mike Fraser – miksaaja * Ryan Van Poederooyen – rumputeknikko * Travis Smith – kansitaide, kuvat == Arvostelut == * AllMusic: AllMusic review * Blabbermouth: 8/10Blabbermouth: CD review * Imperiumi.net: Imperiumi.net: Levyarvio * Metalunderground.com: Metal Underground review == Lähteet == == Aiheesta muualla == * * Luokka:Strapping Young Ladin albumit Luokka:Vuoden 2006 albumit
Antaudun (Anna Puun albumi)

Antaudun on Anna Puun kolmas studioalbumi, joka julkaistiin 26. lokakuuta 2012. Knipin ja Jukka Immosen säveltämä ja Anna Puun yhdessä Samae Koskisen kanssa sanoittama ”Kolme pientä sanaa” -niminen kappale julkaistiin albumin ensimmäisenä singlenä 12. syyskuuta 2012, jolloin se sai myös ensisoittonsa useilla eri radiokanavilla. Puu esitti sen myös samana päivänä järjestetyssä Elämä Lapselle -konsertissa. Albumi ylsi Suomen virallisen listan sijalle 2. == Kappaleet == # Antaudun - 2.37 # Pimeys peittää maan - 3.43 #Kolme pientä sanaa - 3.48 # Illanpilaaja - 3.00 #Löydän sinut uudestaan - 4.10 #Säännöt rakkaudelle - 3.43 #Nuori Loiri - 2.43 # Hyvä hetki - 2.50 # Suukko - 3.45 # Kuka sut muka huolisi? - 3.24 == Arvostelut == * Rumba: Rumba: Levyarvio * Soundi: Soundi: Levyarvio == Lähteet == Luokka:Vuoden 2012 albumit Luokka:Anna Puun albumit
Retkikunta 33

Retkikunta 33 () on Kansainvälisen avaruusaseman 33. miehistö. Retkikunta alkoi 16. syyskuuta 2012 kello 23:09 UTC Sojuz TMA-04M:n irtautuessa asemasta.http://www.nasa.gov/mission_pages/station/expeditions/expedition33/index.html http://en.ria.ru/science/20120917/176000958.html Asemalle jääneet Retkikunta 32:n jäsenet Williams, Malentšenko ja Hoshide jatkoivat asemalla Retkikunta 33:n miehistössä. Aseman täydennysmiehistö (Ford, Novitski ja Tarelkin) saapuivat asemalle lokakuussa 2012 lennolla Sojuz TMA-06M. ==Miehistö== Asema Ensimmäinen osa syys-lokakuu 2012 Toinen osa loka-marraskuu 2012 Komentaja Sunita Williams, NASA 2\. avaruuslento Sunita Williams, NASA 2\. avaruuslento Lentoinsinööri 1 Juri Malentšenko, RSA 5\. avaruuslento Juri Malentšenko, RSA 5\. avaruuslento Lentoinsinööri 2 Akihiko Hoshide, JAXA 2\. avaruuslento Akihiko Hoshide, JAXA 2\. avaruuslento Lentoinsinööri 3 Kevin Ford, NASA 2\. avaruuslento Lentoinsinööri 4 Oleg Novitski, RSA 1\. avaruuslento Lentoinsinööri 5 Jevgeni Tarelkin, RSA 1\. avaruuslento Lähde: ==SpaceX Dragon CRS-1== Avaruusasemalle telakoitui myös ensimmäinen kaupallinen rahtialus, SpaceX Dragon. Williams ja Hoshide tarttuivat Canadarm2 -robottikäsivarella rahtialukseen 10. lokakuuta 2012 ja telakoivat sen aseman Harmony-moduuliin. Rahtia, polttoainetta ja tarvikkeita tuova ensimmäinen SpaceX Dragon CRS-1 rahtilento on ensimmäinen suunniteltu lento 12 rahtilennosta. Paluumatkalla maahan rahtialus kuljettaa muun muassa koejärjestelyitä ja tarpeettomia varaosia takaisin maahan. == Lähteet == == Aiheesta muualla == *NASAn Expedition 33 Main Page *Expedition 32/33 Preflight Briefing Graphics ja videoita *Valokuvia Retkikunta 33:sta *Current ISS On- Orbit Status Report *Mission Summary (5,1 Mt, pdf) *Kansainvälisen avaruusaseman NASAn kotisivu *Kansainvälisen avaruusaseman miehistöt Luokka:Kansainvälinen avaruusasema
Jyrki Salminen

Jyrki Salminen voi tarkoittaa seuraavia henkilöitä * Jyrki Salminen, suomalainen yritysjohtaja toiminut Salorassa ja Nokialla * Jyrki Salminen, suomalainen yritysjohtaja TJ Groupin toimitusjohtaja
Anni tahtoo äidin

Anni tahtoo äidin on Anssi Mänttärin ohjaama ja käsikirjoittama elokuva vuodelta 1989. Elokuva oli tiivistä työputkea seuranneen tauon jälkeen Mänttärin ensimmäinen elokuva. Se poikkesi lajiltaan aiemmista, joskin Mänttäri itse liittää sen mieluummin aiempiin elokuviinsa kuin erilliseksi lastenelokuvaksi. Elokuva sai valtion laatutukipalkinnon ja Susanna Haavisto sivuosa-Jussin roolista kampaaja Leena Järvenpäänä. Taustaa, viitattu 25.9.2012 Aikalaisarvioissa elokuva sai sekä myönteistä että kielteistä vastaanottoa. Peter von Bagh huomauttaa, että se on harvoja kotimaisia lastenelokuvia, jotka käsittelevät lasta (ja lapsikatsojia) ajattelevina olentoina, aikuisten tasavertaisina kumppaneina. Velipekka Makkosen mielestä Mänttäri on kadottanut teränsä siirryttyään tekemään lastenelokuvaa. Lehdistöarvio, viitattu 25.9.2012 Anni tahtoo äidin sai elokuvateattereissa 11 623 katsojaa.. ==Näyttelijät== ==Lähteet== Luokka:Vuoden 1989 suomalaiset elokuvat Luokka:Suomalaiset musiikkielokuvat Luokka:Suomalaiset perhe-elokuvat Luokka:Anssi Mänttärin ohjaamat elokuvat Luokka:Jussi-palkitut elokuvat
Gibraltar College of Further Education

Gibraltar College of Further Education on Gibraltarilla toimiva oppilaitos, joka on tarkoitettu yli 16-vuotiaille opiskelijoille. Siellä on sekä kokoaikaista opiskelua että täydennyskoulutuskursseja jo työelämään siirtyneille. Koulun edeltäjä oli vuonna 1948 Gibraltarin telakalle perustettu tekninen koulu. Britannian 1960-luvun suuren ammattikoulu-uudistuksen yhteydessä sen nimi ja kurssitarjonta muuttuivat, ja siitä tuli Gibraltar & Dockyard Technical College. Koulun rahoituksesta vastasivat vuoteen 1985 asti Gibraltarin hallitus ja Britannian puolustusministeriö yhdessä. 1980-luvun kuluessa koulun opettajakunta ja rahoitus siirtyivät kokonaan gibraltarilaisten huoleksi, ja samalla nimi muuttui nykyiseen muotoonsa. Nykyisin koulussa voi suorittaa myös GSCE-tutkinnon (General Certificate of Secondary Education). Kokoaikaisilla kursseilla voi opiskella informaatioteknologiaa, kauppa- ja rahoitusalaa ja rakennusalaa yksi- ja kaksivuotisilla opintolinjoilla. == Lähteet == Luokka:Gibraltarilainen kulttuuri Luokka:Oppilaitokset
HMAS Vendetta (D08)

HMAS Vendetta (viirinumero D08) oli Australian kuninkaallisen laivaston vuonna 1958 palvelukseenotettu Daring-luokan hävittäjä. == Valmistus == Alus tilattiin Williamstown Naval Dockyardilta ja sen köli laskettiin 4. heinäkuuta 1949. Alus laskettiin vesille 3. toukokuuta 1954 kumminaan H. M. L. Wallerin leski rouva N. Waller ja se otettiin palvelukseen 26. marraskuuta 1958 Melbournessa ensimmäisenä päällikkönään Ronald J. Robertson.English 2008, s. 197. == Palvelus == Alus poistettiin palveluksesta 9. lokakuuta 1979 ja se sijoitettiin reserviin. Oltuaan yli seitsemän vuotta ankkurissa Athol Bayssä alus myytiin romutettavaksi tammikuussa 1987 Ming Hsich Steel Millille. Alus hinattiin Sydneystä romuttajalle Taiwaniin.McCart, Neil s. 202 ==Lähteet== * * * === Viitteet === Luokka:Australian laivaston Daring-luokan hävittäjät (1949)
HMAS Voyager (D04)

HMAS Voyager (viirinumero D04) oli Australian kuninkaallisen laivaston vuonna 1957 palvelukseenotettu Daring-luokan hävittäjä. == Valmistus == Alus tilattiin Cockatoo Docks and Engineering Companylta Sydneystä ja sen köli laskettiin 10. lokakuuta 1949. Alus laskettiin vesille 1. toukokuuta 1952 kumminaan pääministeri Robert G. Menziesin puoliso Patti Menzies ja se otettiin palvelukseen 12. helmikuuta 1957 ensimmäisenä päällikkönään G. J. B. Grabb.English 2008, s. 197. == Palvelus == Alus upposi 10. helmikuuta 1964 kolaroituaan lentotukialus HMAS Melbournen kanssa. Onnettomuudessa sai surmansa 82 henkeä, neljätoista upseeria mukaan lukien aluksen päällikkö, 67 merimiestä ja yksi telakan siviilityöntekijä. Aluksen hylky on 20 merimailia Cape Perpendivularista.McCart, Neil s. 193 ==Lähteet== * * * === Viitteet === Luokka:Australian laivaston Daring-luokan hävittäjät (1949)
Carl Axel Trolle-Wachtmeister

Carl Axel Trolle-Wachtmeister (9. toukokuuta 1754 – 5. huhtikuuta 1810 Trolle- Ljungby, Skåne, RuotsiSvenkt biografiskt lexicon) oli ruotsalainen valtakunnandrotsi. Hän oli vuodesta 1779 oikeuskansleri, sai Kustaa III:lta vuonna 1782 arvonimen yksi valtakunnan herroista, vuodesta 1787 valtaneuvos ja valtakunnandrotsi ja 1789 korkeimman oikeuden jäsen. Vuoden 1809 vallankumouksen jälkeen hänestä tuli uuden hallituksen ensimmäinen oikeusvaltioministeri.Otavan Iso tietosanakirja, Otava 1966, osa 8 p. 1618 Hänen isoisänsä oli Carl Hans Wachtmeister. ==Lähteet== Luokka:Ruotsalaiset virkamiehet Luokka:Ruotsin hovioikeuksien presidentit Luokka:Valtaneuvokset Luokka:Vuonna 1754 syntyneet Luokka:Vuonna 1810 kuolleet
Hans Gabriel Trolle-Wachtmeister

Hans Gabriel Trolle-Wachtmeister (11. syyskuuta 1782 – 11. heinäkuuta 1871) oli Ruotsin oikeuskansleri vuosina 1809–1817. Hänen muistelmansa Anteckningar och minnen julkaistiin 1889. Hänen isänsä oli oikeuskansleri Carl Axel Trolle- Wachtmeister.Otavan Iso tietosanakirja, Otava 1966, osa 8 p. 1618 ==Lähteet== Luokka:Ruotsalaiset virkamiehet Luokka:Vuonna 1782 syntyneet Luokka:Vuonna 1871 kuolleet
Otto Trüstedt

Otto Alexander Paul Trüstedt (30. maaliskuuta 1866 Pariisi, Ranska – 11. syyskuuta 1929 Helsinki) oli Suomessa vaikuttanut saksalaistaustainen kaivosinsinööri ja malmigeologi. Hän oli Pitkärannassa kaivosinsinöörinä 1888–1904, sitten Geologisen tutkimuslaitoksen malmigeologi ja vuodesta 1918 vt. valtiongeologi. Hän löysi Outokummun kuparimalmin, mikä oli ratkaiseva Suomen kaivosteollisuuden kannalta. Hän oli vuodesta 1927 Helsingin yliopiston kunniatohtori. Hänen teostaan Die Erzlagerstätten von Pitkäranta am Ladoga See (1907) pidetään klassisena malmigeologian tutkimuksena.Otavan Iso tietosanakirja, Otava 1966, osa 8 p. 1635 Trüstedtin mukaan on nimetty nikkelimineraali ((Ni,Co)3Se4) Trüstedtit. Suomessa pidettiin vuonna 1985 hänen mukaansa nimetty kansainvälinen malmigeologiasymposium Otto Trüstedt symposium. Outokumpu Oy:n mitali on nimeltään Otto Trüstedtin mitali. Trüstedt opiskeli Falunin vuorikoulussa 1885–1888. Trüstedtin isä oli Pitkärannan kaivoksen johtaja Otto Gottlob (t. Gottlieb) Trüstedt.Jussi Roms: Bergslagenista Karjalaan − ruotsalaisten vuorimiesten siirtolaisuus Pitkärantaan 1879 - 1904, yleisen historian pro gradu-tutkielma. Historian laitos, Helsingin yliopisto 2004Kuka kukin oli, Wikisource Jazzmuusikko Mika Pohjola on Trüstedtin tyttärentyttären tyttärenpoika. == Teokset == * Die Erzlagerstätten von Pitkäranta am Ladoga-See, 1907 * Bidrag till Pitkäranta malmfälts historia, 1909 * Orijärvi malmfält, 1910 ==Lähteet== ==Aiheesta muualla== * Matti Pennanen: Maineikkaita outokumpulaisia henkilöitä. PDF. Aarrekaupunki.fi, Web Archive 2016. Luokka:Suomalaiset insinöörit Luokka:Suomalaiset geologit Luokka:Vuonna 1866 syntyneet Luokka:Vuonna 1929 kuolleet
Julkiteoria

Julkiteoria (engl. espoused theory) tarkoittaa ihmisen toiminnalleen esittämiä perusteluita. Julkiteorian käsite on käyttöteorian ohella toinen keskeinen käsite Chris Argyrisin ja Donald Schönin kehittämässä toiminnan teoriassa (engl. theory of action). Julkiteorian mukaiset rationaaliset toiminnan perustelut, siis ne, jotka kysyttäessä kerrotaan, voivat olla erilaisia, jopa vastakkaisia käyttöteorian sisältämiin toiminnanperusteluihin nähden. Argyris 1999, 96 Julkiteoria voi ilmetä muodikkaiden ja arvostettujen termien käyttämisenä oman toiminnan kuvaamiseen. Esimerkiksi aikuiskouluttaja saattaa kuvata toimintaansa "osallistujakeskeiseksi", "dialogiseksi" tai "konstruktivistiseksi". ==Lähteet== * * ===Viitteet=== Luokka:Kasvatustiede Luokka:Oppiminen Luokka:Teoriat
Paavo Ellilä

Paavo Arvo Olavi Ellilä (12. maaliskuuta 1909 Elimäki – 18. huhtikuuta 1990 Elimäki)Ellilä Paavo Arvo Olavi, Elimäen hautausmaa, hautatunnus 08.03.10.5-7, hautapaikka valkoisten muistomerkin jälkeen samalla rivillä, pääkäytävän oikealla puolella, viitattu 17.10.2023 oli suomalainen kunnallispoliitikko, maanviljelijä ja näytelmäkirjailija.Eeva-Liisa Oksanen ja Teuvo Terhemaa, Elimäen historia, sivut 659, 707, 714, 716, 719, 725, 1985 Elimäen kunta Ellilä osallistui pitkäaikaisesti Elimäen kunnallispolitiikkaan ollen Elimäen kunnanvaltuuston jäsen ja oli aikaisemmin taksoituslautakunnan jäsenenä ja puheenjohtajana. Ellilällä oli useita luottamustoimia. Hän oli Kaakkois-Suomen mielisairaanhoitopiirin kuntainliiton liittovaltuuston jäsen, eläketoimikunnan jäsen, Kymen-Mikkelin tuberkuloosipiirin kuntainliiton liittovaltuuston jäsen sekä pitkäaikainen Elimäen kunnan sosiaalilautakunnan jäsen ja puheenjohtaja.Mv. Paavo Ellilä 50-vuotias, Etelä-Suomen Sanomat, 1959, No 41, sivu 6, julkaistu 12.2.1959Elimäen valtuuston keulaan jälleen Mauno Kantola, Etelä-Suomen Sanomat, 1969, No 13, sivu 3, julkaistu 15.1.1969 Ellilän puoliso oli Aune Ellilä (o.s. Seppälä) (1910–1999). Ellilät asuivat Elimäen Vilppulassa. == Näytelmiä == * Elimäen Pestoomarkkinat : kuvaelma. P. Ellilä, Elimäki 1975 * Moision Säteri : 4-osainen pienoisnäytelmä Moision ja Villikkalan kartanoiden ostosta Elimäen kunnalle vuonna 1906–1907. P. Ellilä, Elimäki 1978 (kantaesitys Elimäen Pestoomarkkinoilla 1.9.1979) == Lähteet == * Kymenlaakson kirjailijat : Paavo Ellilä === Viitteet === Luokka:Suomalaiset poliitikot Luokka:Suomalaiset näytelmäkirjailijat Luokka:Vuonna 1909 syntyneet Luokka:Vuonna 1990 kuolleet
Jyrki Salminen (TJ Group)

Jyrki Kalle Tapio Salminen (s. 1962) on suomalainen yritysjohtaja, joka on toiminut TJ Groupin toimitusjohtajana. Salminen vaurastui teknobuumin huipulla, kun hän myi perustamansa it-yrityksen TJ Groupin osakkeita yhtiön pörssilistautumisen yhteydessä. Salminen sai tuomion törkeästä sisäpiiritiedon väärinkäytöstä sekä kolmesta arvopaperimarkkinoita koskettavasta tiedottamisrikoksesta TJ Groupin pörssilistautumisessa. Salminen tuomittiin korkeimmassa oikeudessa 2 vuoden ja 4 kuukauden vankeuteen. Nykyään Salminen toimii yhtiössään Strömsö Property Development, joka rakennuttaa Tammisaaren edustalla olevalle Strömsön saarelle luksustason loma-asuntoja ja myy rantatontteja. == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1962 syntyneet
Matti Orpana

Matti Orpana (26. syyskuuta 1909 Käkisalmi – 1993) oli suomalainen kansakoulunopettaja ja kirjailija. Orpana oli opettajana Sippolassa 1949 ja Virolahdella Ravijoen kansakoululla 1954–1970. == Teoksia == * Maan perijä : romaan. Gummerus 1959 == Lähteet == * * Kymenlaakson kirjailijat : Matti Orpana Luokka:Suomalaiset opettajat Luokka:Suomalaiset kirjailijat Luokka:Vuonna 1909 syntyneet Luokka:Vuonna 1993 kuolleet
Jim Stolze

Jim Stolze (s. 30. marraskuuta 1973) on Internet-strategian asiantuntija. Hän on perustanut useita alan yrityksiä, työskennellyt Hollannin suurimmilla verkkosivustoilla ja kirjoittanut aiheesta kolme kirjaa. TED.com valitsi Jim Stolzen yhdeksi kahdestatoista lähettiläästään ympäri maailmaa. Lisäksi hän on suosittu puhuja kansainvälisissä konferensseissa ja yritystilaisuuksissa. ==Opiskelu== Stolze valmistui Amsterdamin VU-yliopistosta ja suoritti MBA:nsa Lemniscaat Business Schoolissa. Hänen pro gradu -työnsä internet-käytöstä ja onnellisuudesta toimi alkusysäyksenä tutkimushankkeelle Virtual Happiness Project.Wikinomics Usea tutkimus osoittaa että ihmiset joilla on mahdollisuus käyttää Internetiä ovat merkittävästi onnellisempia. Kansainvälistä huomiota Stolze saavutti ihmiskokeella, jossa hän eli kuukauden ajan ilman verkkoyhteyksiä. Tämän jälkeen hän liittyi Lifehackers-liikkeeseen ja kirjoitti sähköpostikäyttäjän selviytymisoppaan How to Survive Your Inbox (). Ennen esikoisteostaan Stolze oli myös yksi DutchCowboys-blogin pääkirjoittajista. Hänen tuorein kirjansa on nimeltään "Uitverkocht!" eli "Loppuunmyyty", jossa hän kuvailee huomiotalouden toimintaa. Kirja oli Hollannissa ehdolla vuoden bisneskirjaksi.Management book of the year - 2011 ==TEDx== Jim Stolze on TEDx-yhteisön johtohahmo.TEDx Ambassadors] Yhdessä tiiminsä kanssa hän on järjestänyt kolme TEDxAmsterdam-tapahtumaa, joissa ovat vierailleet puhujina muun muassa teknologiavisionääri Kevin Kelly, tanskalainen arkkitehti Bjarke Ingels, entinen astronautti Wubbo Ockels ja professori Barry Schwartz.Wired Vuonna 2012 Jim Stolze muutti viideksi kuukaudeksi Dohaan (Qatar) perustamaan TEDin ja Dohan elokuvainstituutin uutta organisaatiota tukemaan TEDin tehtävää "levittämisen arvoisten ideoiden" jakamisesta. == Lähteet == Luokka:Alankomaalaiset kirjailijat Luokka:Tietokirjailijat Luokka:Vuonna 1973 syntyneet Luokka:Elävät henkilöt
Kampakäpypalmu

Kampakäpypalmu (Dioon edule) on käpypalmuihin kuuluva laji, jota esiintyy Pohjois-Amerikassa Meksikossa. Sen levinneisyysalue Itäisen Sierra Madren vuoristossa on laaja. Kampakäpypalmun elinympäristöä ovat trooppisten lehtimetsien ja tammimetsien välivyöhykkeen kiviset alueet ja kalliot. Laji on uhanalaisuusluokituksessa silmälläpidettävä (NT). == Lähteet == == Aiheesta muualla == * ONKI, suomenkielinen nimi: Kampakäpypalmu (Dioon edule) * ITIS: Dioon edule Luokka:Käpypalmut Luokka:Silmälläpidettävät kasvit
Eino Jäppinen

Eino Arvid Jäppinen (22. lokakuuta 1911 Valkeala – 29. toukokuuta 2005 Espoo) oli suomalainen toimittaja, levikkipäällikkö ja kirjailija. Jäppinen oli Pieksämäki-lehden päätoimittajana ja sen jälkeen levikkipäällikkönä 1950-luvulla Uusi Suomi-lehdessä ja 1960- sekä 1970-luvuilla Helsingin Sanomissa. Jäppinen osallistui 1930-luvun lopulla reserviupseereiden tiedotusalan kertausharjoituksiin ja vähän ennen toisen maailmansodan alkua hän teki opinto- ja tutustumismatkan Saksaan ja Puolaan heinä-elokuussa 1939. Jatkosodan alussa Jäppinen toimi tiedotuskomppanian päällikkönä. Anottuaan siirtoa kenttäarmeijaan 1942 hän toimi viimeksi kesällä 1944 pataljoonankomentajana Karjalankannaksella ja syksyllä 1944 aselevon jälkeen lohkonsa linnoitusvastaavana. == Teoksia == * Viipuria kohti : TK-miesten kuvauksia, piirroksia ja valokuvia Kannaksen vapautussodasta. WSOY 1941 * Rhodos. Nykymatkailun polttopisteitä 4. WSOY 1967, 2. painos 1971, 3. painos 1972 * Tiedotusmiehen sota : kokemuksia kahden sodan ja välirauhan vuosilta. WSOY 1987 * Sata runoa rintamalta : rintamasotilaiden omia runoja sotavuosien varrelta ; toim. Eino A. Jäppinen. Kirjapaja, 1990 * Ettei koskaan enää.... : romaani. Omakohtaisiin kokemuksiin perustuva kertomus punakaartin toimista punaisen hallintovallan alueella Kymenlaaksossa. Eino Jäppinen, Rummut kustannus, Espoo 2003 == Lähteet == * Muistot HS.fi : Eino A. Jäppisen muistokirjoitus * Kymenlaakson kirjailijat : Eino Jäppinen Luokka:Suomalaiset toimittajat Luokka:Suomalaiset kirjailijat Luokka:Vuonna 1911 syntyneet Luokka:Vuonna 2005 kuolleet
Focșani

Focşani (; ; ) on Vrancean piirikunnan pääkaupunki Moldovassa Romaniassa. Kaupungin väkiluku oli 73 868 vuonna 2011. == Väestö == Vuoden 2011 väestölaskennan mukaan Focșanissa asui 73 868 asukasta ja sen väestötiheys oli 1 535/km². * Romanialaisia 98,68 % * Romaneja 1,07 % * Unkarilaisia 0,05 % * Muut 0,2 % == Maantiede == Focşani sijaitsee alueella, jolla on paljon lohkoliikuntoja, mikä lisää maanjäristyksien vaaraa. Alue on tunnettu viinistä. Luonnonvaroina alueella on rautaa, hiiltä, kuparia ja maaöljyä. == Historia == Koska kaupunki sijaitsi Moldovan ja Valakian rajalla, se oli Venäjän keisarikunnan ja Balkanin välisellä tärkeällä kauppareitillä. Kaupungin lähettyvillä pidettiin vuonna 1772 Venäjän keisarikunnan ja Osmanien valtakunnan konferenssi. Vuonna 1789 osmaanit kärsivät tappion Focşanin taistelussa Habsburgin monarkiaa ja Aleksandr Suvorovin johtamaa Venäjän keisarikuntaa vastaan. Krimin sodan jälkeen Focşani oli tärkeä Moldavian ja Valakian välillä sijaitseva hallinnollinen keskus. Alexandru Ioan Cuzasta tuli ensimmäinen uuden ajan hallitsija, kun hänet valittiin samanaikaisesti sekä Moldavian että Valakian ruhtinaaksi. Kaupunki vaikutti merkittävästi Romanian kuningaskunnan syntyyn, ja sen muistoksi keskustorille on pystytetty obeliski. Ensimmäisessä maailmansodassa kaupungin halkaisi linnoitusalue, joka tunnetaan nimellä Siretin linja. Joulukuussa 1917 kaupungissa allekirjoitettiin Romanian kuningaskunnan ja keskusvaltojen välinen aselepo. == Ystävyyskaupungit == * Tivoli, Italia * Potenza, Italia * 's-Hertogenbosch, Alankomaat * Patras, Kreikka * Ramat Gan, Israel == Katso myös == * Romanian piirikunnat == Lähteet == Luokka:Romanian kaupungit
Haaraheltta

Haaraheltta (Cantharellula umbonata), aiemmin nimellä harmaa vahvero, on yleinen erityisesti kangasmetsissä tavattava syötävä sienilaji. Se on suhteellisen pienikokoinen, ei yleensä yli 5 cm leveä, väriltään jalka ja yläpinta ovat harmaat, toisinaan sinertävät. Heltasto on aluksi valkoinen samoin kuin itiöpöly. Haaraheltan nimitys kuvaa hyvin helttamuodostelmaa, joka on epätavallinen. Sitkeytensä ja ulkomuotonsa vuoksi lajia on pidetty vahveroiden sukulaisena, mutta se kuuluu geneettisesti lähemmäs esimerkiksi vahakkaita. Haaraheltta on lähes tuoksuton ja miedonmakuinen, mutta sopii ravinnoksi. == Lähteet == Luokka:Hygrophoraceae
Kampakävykit

Kampakävykit (Dioon) on käpypalmujen samiakävykkikasvien (Zamiaceae) heimoon kuuluva suku. Se sisältää 16 lajia, joista kymmenen on koko maailmassa uhanalaista. Kampakävykit kasvavat luonnonvaraisina Meksikossa ja Hondurasissa. Lajeja ja uhanalaisuus: * Dioon argenteum T.J.Greg. & al. – vaarantunut laji (VU) * Dioon califanoi De Luca & Sabato – erittäin uhanalainen laji (EN) * Dioon caputoi De Luca, Sabato & Vázq.Torres – erittäin uhanalainen laji (EN) * kastanjakampakävykki eli kampakäpypalmu (Dioon edule Lindl.) – silmälläpidettävä laji (NT) * Dioon holmgrenii De Luca, Sabato & Vázq.Torres – erittäin uhanalainen laji (EN) * Dioon merolae De Luca, Sabato & Vázq.Torres – vaarantunut laji (VU) * Dioon pectinatum Mast. (syn. Dioon mejiae) * Dioon purpusii Rose – vaarantunut laji (VU) * Dioon rzedowskii De Luca & al. – erittäin uhanalainen laji (EN) * Dioon sonorense (De Luca & al.) Chemnick, T.J.Greg. & Salas-Mor. – erittäin uhanalainen laji (EN) * Dioon spinulosum Dyer ex Eichl. – erittäin uhanalainen laji (EN) * Dioon tomasellii De Luca, Sabato & Vázq.Torres – vaarantunut laji (VU) == Lähteet == * The IUCN Red List of Threatened Species: Dioon === Viitteet === == Aiheesta muualla == * Suomen Lajitietokeskus: Kampakävykit – Dioon *ITIS: Dioon Luokka:Käpypalmut
HMAS Perth (D 38)

HMAS Perth (viirinumerot D 38 ja 38) oli Australian kuninkaallisen laivaston vuonna 1965 palvelukseenotettu Perth-luokan ohjushävittäjä. == Valmistus == Alus tilattiin Defoe Shipbuilding Companylta Bay Citystä Michiganista Yhdysvalloista ja sen köli laskettiin 21. syyskuuta 1962. Alus laskettiin vesille 26. syyskuuta 1963 kumminaan Australian Yhdysvaltain-lähettilään puoliso Lady Beale ja se otettiin palvelukseen 17. heinäkuuta 1965.Gardiner 1995, s. 17. == Palvelus == Alus oli ensimmäiset kahdeksan kuukautta Yhdysvaltain vesillä koeajoissa ja koulutuksessa. Se lähti 12. helmikuuta 1966 Australiaan ja saapui Perthiin 4. maaliskuuta. Syyskuusta 1967 huhtikuuhun 1968, syyskuusta 1968 huhtikuuhun 1969 ja syyskuusta 1970 huhtikuuhun 1971 alus kuului Vietnamin rannikolla operoivaan Yhdysvaltain 7. laivastoon. Vietnamin sodan aikana alus purjehti kaikkiaan 149 000 merimailia ja käytti kaikkiaan 30 711 viiden tuuman kranaattia. Se oli tulen alla itse viidesti. Alus poistettiin palveluksesta vuonna 1999, ja se upotettiin 2001 sukelluskohteeksi lähelle Albanya. ==Lähteet== * === Viitteet === Luokka:Perth-luokan hävittäjät
Pellinki-dieetti

Pellinki-dieetti on ortopedi ja ravitsemuskirjailija Antti Heikkilän kehittämä ja kotisaarensa mukaan nimeämä vähähiilihydraattisen ruokavalion muunnelma. Pellinki-dieetti perustuu Atkinsin dieettiin, mutta on sitä sallivampi. Se on tarkoitettu laihdutukseen ja elämänlaadun parantamiseen. ==Sisältö== Pellinki- dieetillä vältetään sokeria ja tärkkelystä sisältäviä ruokia sekä valmisruokia ja alkoholia. Siinä suositaan proteiinia, rasvaa, vihanneksia, pähkinöitä ja marjoja sekä kotimaisia tuoreita ja jalostamattomia luomutuotteita. Siinä vältetään kovetettuja kasvirasvoja ja margariinia, ja käytetään mieluummin oliiviöljyä, neitsytkookosöljyä ja eläinrasvoja kuten voita. Rypsiöljyä ruokavaliossa ei suositella, sillä se on Antti Heikkilän mukaan ihmiselle haitallista. Ruokaa ei tulisi lämmittää mikroaaltouunissa vaan mieluummin esimerkiksi höyryttämällä. Pellinki-dieetillä hiilihydraatteja suositellaan nautittavan 40–70 grammaa päivässä, mutta paljon liikuntaa harrastavat voivat syödä niitä 100 grammaa päivässä. Ketoosiin ei ole tarpeen pyrkiä. ==Kritiikkiä== Kuopion yliopistosairaalan ja Kuopion yliopiston kliinisen ravitsemustieteen professori Helena Gylling leimasi Diabetes-lehden numerossa 10/2004 Antti Heikkilän ravintosuositukset hengenvaarallisiksi. Gyllingin mukaan ortopedi Antti Heikkilän teesit ovat: Syökää voita, margariineissa on vaarallista transrasvaa ja välttäkää hiilihydraatteja. Ravintosuositukset ovat näiden teesien suhteen erilaiset. Ravitsemusterapeutti Liisa Heinonen ja professori Antti Aro perustelevat Diabetes-lehden numerossa 12/2003 negatiivisuuttaan Antti Heikkilän ravintosuosituksille. ==Lähteet== ==Kirjallisuutta== * * * * * * ==Aiheesta muualla== * Antti Heikkilän terveysklubi Luokka:Ruokavaliot
Ritva Kava

Ritva Kava (s. 1944) on suomalainen taidehistorioitsija, joka toimi pitkään Harjavallassa sijaitsevan Emil Cedercreutzin museon johtajana. Hän jäi tehtävästä eläkkeelle vuonna 2009. Museoneuvoksen arvonimi Kavalle myönnettiin vuonna 2011. Kava julkaisi Emil Cedercreutzia käsittelevän väitöskirjansa vuonna 1993. Sitä pidetään Suomen ensimmäisenä museohistoriallisena väitöskirjana. Vuonna 2008 häneltä ilmestyi Cedercreutzin taiteellista tuotantoa ja elämänvaiheita esittelevän teoksen. Lisäksi Kava on tehnyt muun muassa Porin Saskiat ry:n 50-vuotishistoriikin. Kava on myös ollut Harjavallan kaupunginvaltuuston jäsenenä Keskustan edustajana. == Teoksia == * * * * * * * * * * * * * == Lähteet == Luokka:Suomalaiset taidemuseonjohtajat Luokka:Suomalaiset taidehistorioitsijat Luokka:Suomen Keskustan poliitikot Luokka:Harjavallan kaupunginvaltuutetut Luokka:Vuonna 1944 syntyneet Luokka:Elävät henkilöt
HMAS Hobart (D 39)

HMAS Hobart (viirinumerot D 39 ja 39) oli Australian kuninkaallisen laivaston vuonna 1965 palvelukseenotettu Perth-luokan ohjushävittäjä. == Valmistus == Alus tilattiin Defoe Shipbuilding Companylta Bay Citystä Michiganista Yhdysvalloista, missä köli laskettiin 26. lokakuuta 1962. Se laskettiin vesille 9. tammikuuta 1964 kumminaan Australian Yhdistyneiden kansakuntien edustajan puoliso rouva D. O. Hay ja otettiin palvelukseen 18. joulukuuta 1965 Bostonin laivastontelakalla.Gardiner 1995, s. 17. == Palvelus == Alus poistettiin palveluksesta 12. toukokuuta 2000 ja upotettiin sukelluskohteeksi Yankalillanlahdelle Etelä-Australian rannikolle. == Lähteet == * === Viitteet === Luokka:Perth-luokan hävittäjät
Saskiat

Saskiat ovat Suomessa toimivia taideyhdistyksiä, joiden tehtävänä on edistää sekä tukea paikallista kuvataidetta. Yhdistysten jäseninä on kuvataiteilijoiden puolisoita ja suurin osa jäsenistöstä on naisia. Nimensä yhdistykset ovat ottaneet alankomaalaisen taiteilijan Rembrandtin puolison Saskian mukaan. Suomen ensimmäinen Saskia-yhdistys perustettiin vuonna 1948 Helsinkiin. Yhdistyksiä on perustettu myös kymmenelle muulle paikkakunnalle; Tampere (1954), Turku (1955), Jyväskylä (1958), Pori (1959), Oulu (1967), Kuopio (1971), Vaasa (1971) ja Lappeenranta (1981). Hämeenlinnan (1957) ja Kotkan (1986) Saskiat ovat lopettaneet toimintansa. Helsingin yhdistys käyttää ainoana itsestään nimeä Saskia, muut monikollista muotoa Saskiat. ==Lähteet== *Helsingin Saskian kotisivut *Porin Saskiat ry:n kotisivut Luokka:Suomalaiset taideyhdistykset
Saskia

Saskia on hollantilainen naisen etunimi, joka on ollut käytössä jo keskiajalla. Nimen taustasta ei ole varmaa tietoa, mutta erään teorian mukaan se viittaa muinaisiin saksilaisiin. Kansainvälisesti tunnetuin nimenkantaja on ollut taiteilija Rembrandtin puoliso Saskia. Suomessa Saskia on ollut verrattain harvinainen nimi. Sitä on kuitenkin jonkin verran esiintynyt sekä suomenkielisellä että ruotsinkielisellä väestöllä.Blomqvist, Marianne: Ovanliga förnamn bland 1900-talets finlandsvenskar. – Digi- ja väestötietoviraston etunimitilastoon on joulukuuhun 2024 mennessä kirjattu noin 320–340 tämännimistä naista. Saskialla ei ole nimipäivää almanakassa. == Tunnettuja Saskioita == * Saskia Alusalu (s. 1994), virolainen pikaluistelija * Saskia Bartusiak (s. 1982), saksalainen jalkapalloilija ja olympiavoittaja * Saskia Bricmont (s. 1985), belgialainen poliitikko * Saskia Clark (s. 1979), brittiläinen kilpapurjehtija ja olympiavoittaja * Saskia de Jonge (s. 1986), alankomaalainen uimari * Saskia Rosendahl (s. 1993), saksalainen näyttelijä * Saskia Sassen (s. 1947), yhdysvaltalainen sosiologi * Saskia van Uylenburgh (1612–1642), alankomaalaisen taidemaalarin Rembrandtin vaimo ja malli * Saskia Vester (s. 1959), saksalainen näyttelijä == Lähteet == == Aiheesta muualla == * Etunimien taivutus: Saskia (Kotimaisten kielten keskuksen verkkojulkaisu) Luokka:Etunimet
HMAS Brisbane (D 41)

HMAS Brisbane (viirinumerot D 41 ja 41) oli Australian kuninkaallisen laivaston vuonna 1967 palvelukseenotettu Perth-luokan ohjushävittäjä. == Valmistus == Alus tilattiin Defoe Shipbuilding Companylta Bay Citystä Michiganista Yhdysvalloista , missä köli laskettiin 15. helmikuuta 1965. Se laskettiin vesille 5. toukokuuta 1966 ja otettiin palvelukseen 16. joulukuuta 1967.Gardiner 1995, s. 17. == Palvelus == Alus poistettiin palveluksesta 2001 ja upotettiin sukelluskohteeksi. ==Lähteet== * === Viitteet === Luokka:Perth- luokan hävittäjät
Gainsbourg – tarina legendasta

Gainsbourg – tarina legendasta (Gainsbourg, vie héroïque) on vuonna 2010 ensi- iltansa saanut ranskalainen elämäkertaelokuva, joka on tosipohjainen mutta sisältää myös kuvitteellista aineistoaKK: Gainsbourg – tarina legendasta. Viikon tv-elokuvia, Tv-maailma 13/2014, s. 13.. Elokuva kertoo muusikko Serge Gainsbourgin elämästä. Elokuva on ranskankielinen, ja sen on ohjannut ja käsikirjoittanut Joann Sfar. ==Näyttelijät== ==Lähteet== Luokka:Vuoden 2010 ranskalaiset elokuvat Luokka:Elämäkertaelokuvat Luokka:Vuoden 2010 brittiläiset elokuvat
Frankfurtin eläintarha

Frankfurtin eläintarha () on vuonna 1858 perustettu Saksan Frankfurtissa sijaitseva eläintarha. Siellä on noin 4 500 eläintä, jotka edustavat noin 450 eri lajia. == Aiheesta muualla == * Viralliset sivut Luokka:Frankfurt am Mainin rakennukset ja rakennelmat Luokka:Saksan eläintarhat
Miksi psykoanalyysia yhä tarvitaan?

Miksi psykoanalyysia yhä tarvitaan? () on Elisabeth Roudinescon vuonna 1999 julkaisema teos psykoanalyysista.Talvitie, Versa: Freud, psykoanalyysin ongelmalapsi. Yhteiskuntapolitiikka 1/2001. Viitattu 11.12.2016. (PDF). Arkistolinkki == Lähteet == Luokka:Kirjat psykoanalyysista Luokka:Ranskalaiset tietokirjat Luokka:Vuoden 1999 kirjat
Università degli Studi Niccolò Cusano

Università degli Studi Niccolò Cusano ( suom. "Nicolaus Cusanuksen yksityisyliopisto") perustettiin 2006 Roomaan, Italiaan. Yliopistossa on neljä tiedekuntaa. Lukukaudella 2017–2018 yliopistossa oli 23 252 opiskelijaa. Yliopiston motto on "Mens ingenii verbum". Yliopisto perusti Stephen Bandecchi. == Tiedekunnat == Unicusano tarjoaa seitsemän suuntautumisvaihtoa, jotka jakautuvat neljän tiedekunnan kesken: * Taloustieteiden tiedekunta * Kasvatustieteiden tiedekunta * Oikeustieteellinen tiedekunta * Valtiotieteiden tiedekunta == Lähteet == == Aiheesta muualla == *Unicusano kotisivut *Niccolò Cusano University>Italian opetusministeriö *E-Learning platform Unicusano * Unicusano webTv * Foundation for the Scientific Research - Niccolò Cusano University Luokka:Italian yliopistot Luokka:Rooman koulutus
Huippu-urheilun instituutti Kihu

Huippu-urheilun instituutti Kihu (ent. Kilpa- ja huippu-urheilun tutkimuskeskus Kihu) on Jyväskylässä sijaitseva Kilpa- ja huippu-urheilun tutkimus- ja kehittämissäätiön ylläpitämä huippu-urheilun monitieteinen palveluorganisaatio, joka edistää suomalaista kilpa- ja huippu-urheilun soveltavaa tutkimusta ja parantaa sen hyväksikäyttöä käytännön valmennuksessa. Kihu kantaa päävastuun huippu-urheilulle tärkeiden tutkimus-, kehitys- ja tietopalvelutehtävien hoitamisessa ja koordinoinnista yhteistyössä urheilun lajiliittojen, Suomen Olympiakomitean ja Suomen Paralympiakomitean kanssa. ==Historia== Kilpa- ja huippu-urheilun tutkimuskeskus Kihu perustettiin keväällä 1990 Liikunnan ja kansanterveyden edistämissäätiöön itsenäiseksi yksiköksi. Perustamista tukivat Jyväskylän yliopisto, opetusministeriö ja Suomen Olympiakomitea. KIHUn toiminta-ajatukseksi valittiin kilpa- ja huippu- urheilun tutkimus ja sen soveltaminen käytännön valmennus- ja koulutustoimintaan ja siten KIHUn tehtäväksi määriteltiin omalta osaltaan suomalaisen huippu-urheilun tulevaisuuden turvaaminen. Toimintansa Kihu aloitti 1.1.1991 veikkausvoittovaroista saadun toiminta-avustuksen turvin. Avustuksella Kihuun palkattiin määräaikaisiin tehtäviin neljä vanhempaa ja kaksi nuorempaa tutkijaa, kolme tutkimusassistenttia sekä neljä muuta työntekijää. Jatkossa määräaikainen henkilöstö on muun rahoituksen turvin kasvanut. Vuosikertomuksen 2011 mukaan toimintakaudella 2011 KIHUn palveluksessa osa- tai kokoaikaisena oli yhteensä 41 henkilöä. Vuoden 2000 alussa Kihun toiminta siirtyi Likes-säätiöstä Kilpa- ja huippu-urheilun tutkimus- ja kehittämissäätiön (Kihu-säätiö) alaisuuteen. Kihu-säätiön perustivat Suomen Olympiayhdistys, Jyväskylän yliopisto, Jyväskylän kaupunki ja Likes-säätiö 6.10.1999. Kihun tehtävät säilyivät ennallaan. Uuden säätiön alaisuudessa Kihu pyrkii tehostamaan yhteistyötään kilpaurheilun alueella toimivien tahojen kanssa. Vuoden 2013 alusta alkaen Kihu on vastannut Suomen Olympiakomitean Huippu-urheiluyksikön Osaamisohjelman johtamisesta ja toiminnan koordinoinnista. Osaamisohjelma vastaa huippu-urheilun tutkimus- ja kehittämistoiminnan sekä valmennusosaamisen kehittämisestä ja toteutuksesta. Tavoitteena on olla vuoteen 2020 mennessä koko Urheilijan polun osaamisen edelläkävijä. Osaamisohjelma toimii osaamis- ja asiantuntijaresurssina urheiluakatemia- ja huippuvaiheen ohjelmalle. ==Lähteet== * Huippu-urheilun instituutti KIHU ===Viitteet=== Luokka:Suomen tutkimuslaitokset Luokka:Suomen urheilu Luokka:Jyväskylä Luokka:Mäki-Matti
Kuningasfasaani

Kuningasfasaani (Syrmaticus reevesii) on aitokanojen heimoon kuuluva kanalintulaji. ==Tuntomerkit== Kuningasfasaanikoiras on 140–190 ja naaras 60–85 senttimetriä pitkä. Koiraalla on hyvin pitkä pyrstö, joka voi olla pituudeltaan 100–150 senttimetriä. Kuningasfasaanit ovat väritykseltään ruskeankirjavia. Koiraalla on valkoinen pää, jossa on nokasta niskaan kulkeva musta juova sekä valkoinen täplä silmän alla. ==Levinneisyys== Kuningasfasaaneita pesii endeemisenä Keski-Kiinassa. Lajia on istutettu paikoin Eurooppaan. Luonnonvarainen kuningasfasaanikanta on arviolta 3500–15000 yksilöä. Kannankehitys on laskeva ja laji on luokiteltu vaarantuneeksi. Sitä uhkaa pääasiassa metsien häviäminen sekä myös metsästys ja munien keräily. ==Lähteet== Luokka:Fasaanit Luokka:Uhanalaiset linnut
Samsung Galaxy Beam

Samsung i8520 eli Samsung Galaxy Beam on Samsung Electronicsin helmikuussa 2012 julkaisema älypuhelin. Siinä on muun muassa neljän tuuman kosketusnäyttö, 5 megapikselin takakamera, 1,3 megapikselin etukamera ja 8 gigatavua sisäistä tallennustilaa. Puhelimessa on sisäänrakennettu projektori. == Lähteet == Galaxy Beam Luokka:Android-pohjaiset laitteet Luokka:Vuoden 2012 matkapuhelimet Luokka:Kosketusnäytölliset älypuhelimet
Lauri Tudeer

Lauri Oskar Theodor (L. O. Th.) Tudeer (28. helmikuuta 1884 Helsinki – 6. toukokuuta 1955 Helsinki) oli Helsingin yliopiston kirjaston ylikirjastonhoitaja ja numismaatikko. 50-vuotias. Tri Lauri O. Tudeer, Helsingin Sanomat, 28.02.1934, nro 57, s. 8, Kansalliskirjaston digitaaliset aineistot Lauri Tudeerin vanhemmat olivat professori Oskar Emil Tudeer ja Ellen Mathilda Wilhelmina Wijkander. Hän pääsi ylioppilaaksi Helsingin suomalaisesta yhteiskoulusta 1902 ja valmistui filosofian kandidaatiksi 1908, filosofian lisensiaatiksi 1913 ja filosofian tohtoriksi 1914.Ylioppilasmatrikkeli 1902, matrikkelinumero 27736 Hän oli Helsingin yliopiston kreikkalaisen filologian dosentti 1916–1933, vt. professori 1940–1944, yliopiston kirjastonhoitaja 1919–1933 ja ylikirjastonhoitaja 1933–1954. Tudeerille myönnettiin vuonna 1942 professorin arvonimi. Hän laati luettelon Helsingin yliopisto: opettajat ja virkamiehet vuodesta 1928 (2 osaa, 1921–1925) yhdessä Tor Carpelanin kanssa ja siihen täydennysosat 1940 Solmu Solan kanssa.Otavan Iso tietosanakirja, Otava 1966, osa 9 p. 45 Tudeer oli 1904–1921 Helsingin yliopiston rahakammion amanuenssina ja 1916–1925 Antellin rahakokoelmien esimiehenä. Hän oli valtion historiallisen museon ylimääräisenä amanuenssina 1909–1916. Tudeer oli Suomen Kirjallisuudenseuran edistämisrahaston jäsenenä vuodesta 1924, Kansallisteatterin hallintoneuvoston jäsenenä 1925–1932 ja Kansallisteatterin johtokunnan jäsenenä vuodesta 1927. Hän oli Suomen Tieteellisen Kirjastoseuran puheenjohtaja vuodesta 1931 ja oli Valvojan toimituskunnan jäsenenä 1920 ja Valvojan päätoimittajana 1921–1922. Valvoja-Ajan toimituskunnan jäsenenä Tudeer oli vuodesta 1923. Tudeer oli Suomen Tiedeakatemian jäsenenä ja Tiedeakatemian kirjastonhoitajana vuodesta 1919. Hän oli Suomen Tiedeakatemian edustajana Union Academique Intemationalessa vuodesta 1930. Tudeer oli The American Numismatic Societyn kunniajäsen vuodesta 1921. Tudeer kirjoitti useita tieteellisiä tutkimuksia ja kirjoitelmia klassillisen filologian ja numismatiikan aloilta. Lauri Tudeer oli naimisissa vuodesta 1912 laulajatar, kirjailija Maria (Maija) Åkermanin kanssa. ==Lähteet== == Aiheesta muualla == * L. O. Th. Tudeer : Entisen Kyrenen aarteet, Suomen Kuvalehti, 18.12.1928, nro 51-52, s. 45, Kansalliskirjaston digitaaliset aineistot * L. O. Th. Thudeer : Sota ja rahakätköt. Kaikista sota-ajan kätköistä isovihan ajoilta periytyvät ovat ehkä lukuisimmat - sodan ryöstäjien tieltä turvaan toimitetut kätköt yleensä edustavat pieniä rahasäästöjä, Hakkapeliitan joulu, 01.12.1937, s. 26, Kansalliskirjaston digitaaliset aineistot Luokka:Suomalaiset kirjastonjohtajat Luokka:Helsingin yliopiston professorit Luokka:Suomalaiset professorin arvonimen saaneet Luokka:Vuonna 1884 syntyneet Luokka:Vuonna 1955 kuolleet Luokka:Suomalaiset professorit
Alf Tudeer

Alf Emil Tudeer (13. toukokuuta 1885 Helsinki – 8. lokakuuta 1968 Helsinki) oli suomalainen tilasto- ja taloustieteilijä. ==Henkilöhistoria== Tudeer pääsi ylioppilaaksi vuonna 1902 Helsingin suomalaisesta yhteiskoulusta ja valmistui Helsingin yliopistossa filosofian kandidaatiksi 1908, filosofian maisteriksi 1910, filosofian lisensiaatiksi 1915 ja filosofian tohtoriksi 1919.Ylioppilasmatrikkeli 1902, matrikkelinumero 28239 Tudeer oli Suomen Pankin tilasto-osaston johtaja 1925–1944, Taloustieteellisen tutkimuslaitoksen johtaja 1944–1955 ja Kansantaloudellisen Aikakauskirjan päätoimittaja 1921–1958. Hän sai professorin arvonimen 1944.Otavan Iso tietosanakirja, Otava 1966, osa p. 44 Suomen Pankin tilastotoimi nousi hänen johtajakaudellaan kansainvälisesti vertailukelpoiselle tasolle. Tudeerin isä oli Oskar Emil Tudeer ja puoliso Aune Hellin. ==Julkaisuja== *Hämeen läänin väestön lisääntyminen 1811–1910 (1932) *Suomen valtiontalous vv. 1922–1929 (1931) *Suomen obligatsionimarkkinat (1932) *Suomen Pankki 1912–1936 (1939) ==Lähteet== Luokka:Suomen Pankin henkilöstö Luokka:Suomalaiset tilastotieteilijät Luokka:Suomalaiset taloustieteilijät Luokka:Suomalaiset päätoimittajat Luokka:Suomalaiset professorin arvonimen saaneet Luokka:Vuonna 1885 syntyneet Luokka:Vuonna 1968 kuolleet
Lauri Tukiainen

Lauri Kaarlo Johannes Tukiainen (11. lokakuuta 1905 Helsinki – 11. huhtikuuta 1987 Helsinki) oli suomalainen yritysjohtaja, lakitieteen lisensiaatti. Tukiainen oli Suomen Paperitehtaitten Yhdistyksen palveluksessa 1935–1942, Pohjolan Liikenteen toimitusjohtaja 1940–1944, Tukkukauppojen Oy:n toimitusjohtaja 1942–1954 ja A. Ahlström Oy:n johtaja vuodesta 1954. Muita tehtäviä hänellä oli Liiketyönantajain Keskusliiton puheenjohtaja 1951–1954, Suomen Reserviupseeriliiton varapuheenjohtaja 1946–1957, puheenjohtaja hän oli vuodesta 1958. Suomen Paperin- ja Kartonginjalostajain yhdistyksen puheenjohtaja vuodesta 1964.Otavan Iso tietosanakirja, osa 9, p. 61. Otava 1966. ==Lähteet== Luokka:Suomalaiset juristit Luokka:Suomalaiset yritysjohtajat Luokka:Vuonna 1905 syntyneet Luokka:Vuonna 1987 kuolleet